Daniel Dikeji Miyerijesu

Daniel Dikeji Miyerijesu (dem bon am for January 21, 1948), wey dem also sabi as Saint Daniel Dikeji Miyerijesu, na di Naija bishop, lida an fonda of God's Grace Ministri. Isaiah Ogedegbe don kol am "a living saint".
E bin stat G.G.M for 5 November 1993. Dem sabi am all ova di world "for im konsistent pashon for prishing an promoting di gud karata of holines tru di koret word of God, winning souls for Christ an bringing salveshon to di world".

Akording to Sahara Ripotas, Miyerijesu "bin waka go som Urhobo vilej an e bring to di ground dia netiv shrines an meni orda places wie dem dey serve juju. Dem don kritisize am for "burning lokal tradishonal shrines an destroying not onli di simbols of tradishonal spiritualiti but di art works wey dey in di forms of figors an skoptures".
Dem don also kritisize am for koling imsef "Di Bishop of di Whole World".
Ministri
Miyerijesu, wey dem sabi bifor bifor as Mimeyeraye, na one of di relijos figors for di Warri Anglikan diocese, wey bin stat di Anglikan Mimeyeraye Praying an Fasting Sosaiti wen e dey dia.

Afta e komot from di St. James Anglikan Chorch for Ojabugbe Strit for Warri, Miyerijesu by divine leading bin stat di God's Grace Ministri wey di headkwotas na 58 Arubayi Strit, Okumagba Layout wey also dey for Warri. As pesin wey dey prepare pipul for heaven, Miyerijesu dey run di evajelistik Kristen ministri wit programs for di televishon an redio wey dem dey kol: "Moment of Decishon", wey dey show for di kebol network steshons an lokal steshons.

E usualli dey show face in a wine-coloured bishop's robe an a skull kap, an e mainli dey prish sey mek pipul ripent an troway dia juju. Folowing in di footsteps of Cornelius Adam Igbudu, e don dey also heal di sik an raise di dead.

For Januari 2018, dem bin selibrate di 70th birthday of Miyerijesu in ogbonge way, an im chorch membas bin dash am a 2018 Lexus Sport Utiliti Vehiko (SUV) as a gift.

Som years ago, Isaiah Ogedegbe bin rait one puwem abaut Miyerijesu and e bin kol di puwem: "Thank You Jesus", to thank God for im ogbonge laif.

Poblished Works
The Last Judgement
The Rich Fool
The Epistle of Saint Dikeji Daniel Miyerijesu to the Uromis (2017)
Do Not Be Deceived, God Is Not Mocked

Pej wey konsan dis one
Goddowell Avwomakpa

Wie dem gada di tori

Extanal links
 Bishop Miyerijesu World Outreach
 Official YouTube Channel

Katigori:Pipul wey dem bon for 1948
Katigori:Tori About Pipu Life
Katigori:Tori abaut pipul life
Katigori:Naija pipul
Katigori:Urhobo-Isoko pipul
Katigori:Pastors for Naija